Valmieras apriņķis

**Valmieras apriņķis** (, , ) bija administratīva vienība Vidzemes guberņas (1783—1918), Baltijas hercogistes (1918), Latvijas SPR (1919), Latvijas Republikas (1918—1940), Latvijas ģenerālapgabala (1941—1944) un Latvijas PSR (1940/1944—1949) sastāvā.

## Rīgas vietniecības sastāvā
[thumb|260px|Valmieras apriņķis [Rīgas vietniecības sastāvā (1783).]]
Valmieras apriņķis tika izveidots pēc 1783. gada teritoriāli administratīvās reformas, to atdalot no Rīgas apriņķa un pievienojot Pērnavas apriņķa dienviddaļu (Salacgrīvas, Mazsalacas un Rūjienas draudzes novadus).

## Vidzemes guberņas sastāvā
thumb|270px|Valmieras apriņķa draudzes novadi (1798).
thumb|270px|Valmieras apriņķa skola (celta 1790).
thumb|270px|Valmieras apriņķis ar latviskajiem vietvārdiem un draudžu novadu robežām (1859).
Apriņķī ietilpa apriņķa pilsēta Valmiera (*Wolmar*), pilsēta Limbaži (*Lemsal*) un 13 draudzes novadi: Alojas draudzes novads (*Allendorf*), Burtnieku draudzes novads (*Burtneck*), Dikļu draudzes novads (*Dikkeln*), Limbažu draudzes novads (*Lemsal*), Matīšu draudzes novads (*Matthäi*), Rubenes draudzes novads (*Pappendorf*), Liepupes draudzes novads (*Pernigel*), Straupes draudzes novads (*Roop*), Rūjienas draudzes novads (*Rujen*), Salacgrīvas draudzes novads (*Salis*), Mazsalacas draudzes novads, (*Salisburg*), Umurgas draudzes novads (*Ubbenorm*), Valmieras draudzes novads (*Wolmar*).

1913. gadā Valmieras apriņķī bija 56 pagasti un 2 pilsētas:

**Pilsētas**
* Limbaži (*Lemsal*)
* Valmiera (*Wolmar*)


Map of Valmiera County (colorless, parish and estate borders) (1903).png|Valmieras apriņķis ar vāciskajiem vietvārdiem (1903)
Attēls:Shubert map - R06L04.jpg|Valmieras apriņķa ziemeļrietumu daļa (Ainažu apkārtne) (1917)
Attēls:Shubert map - R06L05.jpg|Valmieras apriņķa ziemeļu daļa (Naukšēnu apkārtne) (1917)
Attēls:Shubert map - R07L04.jpg|Valmieras apriņķa rietumu daļa (Limbažu apkārtne)(1915)
Attēls:Shubert map - R07L05.jpg|Valmieras apriņķa austrumu daļa (Valmieras apkārtne)(1915)


## Latvijas Republikas sastāvā
thumb|250px|Valmieras apriņķa karte ar autoceļiem (1935).

1919. gadā Stienes-Duntes pagasts tika sadalīts divos patstāvīgos: **Stienes pagasts** un **Duntes pagasts**.

1920. gadā viss **Plātera pagasts** (citos avotos saukts arī par **Meizakilas pagastu**), izņemot dienvidrietumu sektoru ar dzelzceļa līniju, pievienots Igaunijai — (tagad Laatre Abjas pagastā, Viljandi apriņķī).

1920. gadā Mujānu pagasts pārdēvēts par **Imantas pagastu**.

1921. gadā Pernigeles pagasts pārdēvēts par **Liepupes pagastu**.

No 1921. gada Raiskuma pagasts nodots Cēsu apriņķa pārvaldījumā.

1924. gadā no Valmieras apriņķa tika atdalīti Lielstraupes pagasts, Mazstraupes pagasts, Rozbeķu pagasts, Stalbes pagasts un Unguru pagasts un piešķirti Cēsu apriņķim. **[[Jaunvāles pagasts]]** un **[[Brenguļu pagasts|Vecbrenguļu pagasts]]** tika pievienoti Valmieras apriņķim no Valkas apriņķa.

1925. gadā Imantas pagasts atkal pārdēvēts par **Mujānu pagastu**, Ķirbišu pagasts par **Vitrupes pagastu**, Koku pagasts par **Kokmuižas pagastu**, Mūru pagasts par **Mūrmuižas pagastu**, Puiķeles pagasts par **Puikules pagastu**, Skulberģu pagasts par **Skaņkalnes pagastu**, Svejciema pagasts par **Svētciema pagastu**, Ungurpils pagasts par **Alojas pagastu**, Umurgas-Sārumu pagasts par **Umurgas pagastu**, Valtenberģu pagasts par **Mazsalacas pagastu**, Vecbrenguļu pagasts par **Brenguļu pagastu**, Vecmuižas pagasts par **Tūjas pagastu**.

Valmieras apriņķī 1927. gadā atradās 4 pilsētas un 2 miesti, vairāki miesti bez savas pašvaldības un 52 pagasti. 
Lielākās apdzīvotas vietas Valmieras apriņķi bija: Valmiera, Rūjiena, Matīši, Naukšēni, Mazsalaca, Staicele, Aloja, Ainaži, Salacgrīva un Limbaži.

1933. gadā **[[Arakstes pagasts|Arakstu pagastu]]** pievieno Lodes pagastam, bet **[[Mūrmuižas pagasts|Mūrmuižas pagastu]]** — Kauguru pagastam (lēmums Vilzēnu pagastu pievienot Braslavas pagastam atlikts).

1939. gadā Kokmuižas pagasts pārdēvēts par **Kocēnu pagastu**.

Valmieras apriņķis bija 4624,2 km2 liels. Tas robežojās ar Valkas apriņķi, Cēsu apriņķi un Rīgas apriņķi Latvijā un Pērnavas un Vīlandes apriņķiem Igaunijā.

### Teritoriālais iedalījums
thumb|255px|Latvijas pašvaldību karte (1924—1945)
1940. gada sākumā Valmieras apriņķī bija 6 pilsētas un 50 pagasti:

## Latvijas PSR sastāvā
thumb|255px|Valmieras apriņķis 1947. gadā.
1947. gada 16.oktobrī no Valmieras apriņķa tika atdalīts Limbažu apriņķis. 1949. gada 31. decembrī Valmieras apriņķis tika likvidēts, tā teritoriju iekļāva Rūjienas un Valmieras rajonos.

## Skatīt arī
* Valmieras apriņķa muižu nosaukumi

## Atsauces

## Ārējās saites
* Вольмарский уезд - Энциклопедический словарь Брокгауза и Ефрона - т. VII - 1892 - с. 131—134 
* Valmieras apriņķis. Dzīve un darbs. 1937